**BUDAPESTI RENDŐR-FŐKAPITÁNYSÁG**

I. KERÜLETI RENDŐRKAPITÁNYSÁG

BŰNÜGYI OSZTÁLY - VIZSGÁLATI ALOSZTÁLY – [az idézés fejlécén van az eljáró hatóság pontos neve – ha eltér, akkor azt kell ideírni]

tárgy: igazolási kérelem

**Ügyintéző: [az ügyintéző neve az idézés jobb felső sarkában található]**

**Hiv.szám.:[a hivatkozási szám az idézés bal felső sarkában található]**

**Tisztelt [ügyintéző neve]!**

Alulírott … (született: …, anyja neve: …, cím: …) az alábbi

**kérelemmel**

élek.

A Budapesti-rendőrfőkapitányság I. Kerületi Rendőrkapitányság Bűnügyi Vizsgálati Osztálya a … számú idézést 2023. május 05. napján kézbesítette részemre. Az idézés szerint 2023. május 08. napján 09 óra 00 perckor kihallgatáson kell megjelennem.

Ezen a napon, tehát 2023. május 08. napján érettségi vizsgát kell tennem, mely 09:00 órakor kezdődik, ezért a fenti időpontban az idézés szerint a kihallgatáson megjelenni nem tudok.

Kérem a hatóságot jelen kérelmemet a büntetőeljárásról szóló 2017. évi XC törvény (Be.) 139. § rendelkezései szerint igazolási kérelemnek tekintse, melyet jelenleg azzal tudok valószínűsíteni, hogy az országban az érettségi időpontját központilag határozzák meg. Erről azonban az idézés határnapját követő 8 napon belül igazolást fogok csatolni a hatóság részére.

Mindezek alapján kérem a T. Címzettet hogy a 2023. május 08. napjának, 09 óra 00 percre szóló idézésre való meg nem jelenésemet kimentettnek tekintse, a Be. 140. § (2) bekezdés alapján méltányosan bírálja el, és részemre egy új határnapra szóló idézést küldjön, azzal hogy vegye figyelembe az érettségi vizsgáim következő időpontjait:

* 05.09. 09:00 óra: matematika érettségi
* 05.10. 09:00 óra: történelem érettségi
* …

[Ez a rész csak akkor kell, ha nem telt el öt nap]

Megjegyezni kívánom továbbá, hogy a 2023. május 08. napjára szóló idézés a határnap előtt két nappal került részemre kézbesítésre, mely a Be. 113. § (3) bekezdése szerinti kézbesítés szabályainak nem felel meg, figyelemmel arra, hogy az igazoltatásom során közölt, ellenem fennálló gyanú tárgyát képező cselekmény nem alapoz meg soron kívüli eljárást, tehát az eljárási cselekmény sürgőssége nem indokolja az idézés ilyen rövid határidővel történő kézbesítését.

Budapest, 2023. május 07.

………………………………….

Tisztelettel:

…